Çalakîyê protestokerdişê xespkerdişê şaredarîyanê Amed, Wan û Mêrdînî yê ke 9’ê Tebaxe ra yenê domanyene roja 9’ine de dewam kenê. Xoverdayîşê Amedî ra deyîrê şorişgêrî berz benê.
Çalakîya roniştişî ya ke kuçeyê Lîse de yena viraştene pîya bi şarê Amedî parlamenterê HDP’yî Zeynel Ozen, Hasan Ozguneş, Salîha Aydenîze, Remzîye Tosûne, Nîmettullah Erdogmûş, Hîşyar Ozsoy, Dersîm Dage, Felaknaz Ûca hemşaredarê Bajarê Pîlî yê  Amedî Adnan Selçûk Mizrakliyo ke wezîfeyê ci ame xespkerdene tewrê ci bîyî. Xoverdayîşê roja newine yo ke bi deyîranê şorişgêrî yê cinîyan ame destpêkerdene yeno pawitene ke temsîlkarê TMMOB, KESK, DÎSK Û TTB’yî zî tewrê ci bîbê.
